Obertes les matrícules del VII curs gratuït de Defensa Personal per a dones
2025-07-24

Una de les accions de formació i prevenció més demandades per les dones de Burjassot tornarà a desenvolupar-se el pròxim any de la mà de la Policia Local del municipi: el curs gratuït de Defensa Personal que, en la seua setena edició, es desenvoluparà durant el mes de febrer, els dimarts i dijous de 17.30 a 19.30 hores en dependències policials.

Des de la Policia Local de Burjassot ja s’ha obert el període de matrícules perquè les dones majors de 18 anys i empadronades en el municipi puguen rebre nocions bàsiques de defensa personal per poder reaccionar davant una possible agressió. Les inscripcions poden formalitzar-se en la reguarda de la Policia Local, en la Plaça Gómez Ferrer, núm. 4.

El curs estarà impartit pels mateixos agents de la Policia Local de Burjassot, especialistes en la matèria.